Diari Oficial de la Generalitat Valenciana


Sumari del DOGV 1240, del 08-02-1990 (1990/816490)

ORDRE de 18 de gener de 1990, de la Conselleria d'Obres Públiques, Urbanisme i Transports, sabre realització del visat d'autoritzacions de transports corresponents a l'any 1990.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/18/(3)/dof/vci/html**

### Dades del document

Número de DOGV
:   1240

Data del DOGV
:   08-02-1990

Secció del DOGV
:   DISPOSICIONS GENERALS

Número del document
:   1990/816490


Data del document
:   18-01-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 18 de gener de 1990, de la Conselleria d'Obres Públiques, Urbanisme i Transports, sobre realització del visat d'autoritzacions de transports corresponents a l'any 1990.  
Les autoritzacions per al transport, són objecte de visat anual per part de l'Administració.  
A la vista de la pràctica i dels resultats obtinguts, sembla aconsellable el manteniment amb caràcter general de les normes aplicables, amb l'establiment, tanmateix, de determinades modificacions que permeten una major operativitat i agilització dels tràmits necessaris.  
Per tot açò, i fent ús ' de les atribucions que em confereix l'article 35 e) de la Llei 5/1983, de 30 de desembre, del Govern Valencià,  
DISPOSE  
Article 1r  
Les sol·licituds de visat de les autoritzacions de transport vigents per a l'any de 1990, es presentaran davant els Serveis Territoriales de Transports en els terminis següents:  
1. De l'1 de febrer al 31 de març les autoritzacions de les classes VD, VR, VT, VTC, VPC, VF, VS.  
2. De l'1 d'abril al 31 de maig, les autoritzacions de les classes MDL, XD, ASCM, ASCV, ASCX.  
3. De l'1 de maig al 15 de juliol les autoritzacions de les classes MDP, TD, MS, MSV.  
4. De l'1 d'octubre al 30 de novembre les autoritzacions de les classes MPC, MSPC, XPC, i també les corresponents a Agències de Transport.  
Article 2n  
Per a l?obtenció del visat de les autoritzacions de transport de viatgers, mercaderies, mixtos, o Agències de Transport, els titulars hauran de presentar amb l?imprés de sol·licitud (MT-1), emplenat com cal, la documentació següent.  
1. Autoritzacions de servei públic.  
a) Document Nacional d'Identitat o cèdula d'Identificació Fiscal i targeta del Registre d'Empresa del titular de l'autorització.  
b) Permís de circulació del vehicle expedit a nom del titular o titulars de l'autorització, tret que es tracte de vehicles cedits en lísing o lloguer sense conductor. En aquest cas s'adjuntarà el contracte d'arrendament.  
c) Fitxa d'inspecció tècnica del vehicle, on conste que està vigent el reconeixement periòdic legal, o si hi manca, certificació acreditativa de l'esmentat extrem.  
d) Llicència Municipal per a autoritzacions VT, VTC, VF, VS, tret del cas de l'àrea de Prestació Conjunta de València, a la qual haurà d'adjuntar-se l'autorització de l'Area.  
A més d'aquesta documentació els titulars de vehiles proveïts d'autoritzacions de transport sèrie VD, hauran de presentar, a fi d'obtenir dades estadístiques i realitzar, si s'escau, les comprovacions adients per l'inspecció del llibre de ruta que hi disposen, el qual se substituirà per un altre nou a fi que s'utilitze amb normalitat i que es renove anualment.  
e) Llibre de reclamacions de les autoritzacions, sèries VT, VTC, VF, VS, VR, VD.  
f) Fotocòpia de la targeta visat de 1989.  
2. Autoritzacions de servei privat.-  
a) Document Nacional d'Identitat o Cèdula d'Identificació Fiscal i Targeta del Registre d'Empresa del titular de l'autorització.  
b) Permís de circulació del vehicle, expedit a nom del titular o titulars de l'autorització, tret que es tracte de vehicles que s'hagen cedit en lísing o lloguer sense conductor, en aquests casos s'haurà d'adjuntar el contracte d'arrendament.  
c) Fitxa d'Inspecció Tècnica del Vehicle, en la qual conste que s'han realitzat les revisions periòdiques, legalment exigibles, o si hi manca, certificació acreditativa d'aquest extrem.  
d) Rebut de la Llicència Fiscal d'Activitats Comercials i Industrials i de professionals i artistes, corresponent a l'any 1989, o justificant que es troba exempt quan s'escaiga.  
3. Agències de Transport.  
a) Document Nacional d'Identitat o cèdula de identificació fiscal.  
b) Llibre Estadístic d'Expedicions (AT de càrrega completa), mitjançant una fotocòpia del primer full: dades de l'Agència, i també del darrer on s'haja registrat expedicions.  
c) Fotocòpia de l'autorització.  
Els documents anteriorment esmentats, es presentaran mitjançant originals o mitjançant fotocòpia compulsada d'aquests, per una autoritat o un funcionari competent,  
Article 3r.  
El Servei Territorial davant del qual es presenten les sol·licituds de visat, comprovarà el compliment dels requisits de les sol·licituds esmentades i la documentació que hi corresponga, i adoptarà les mesures necessàries, per a trametre els visats en els terminis següents:  
De l'1 de febrer al 31 de maig les corresponents a les autoritzacions assenyalades en l'apartat a) de la Instrucció Primera.  
De l'1 d'abril al 31 de juliol els corresponents als de l'apartat b).  
De l'1 de maig al 31 de setembre els corresponents a l'apartat c).  
De l'1 d'octubre al 31 de desembre els corresponents l'apartat d)  
Article 4t  
La realització del visat de les autoritzacions de transport a què es refereix aquesta circular, estarà condicionada a:  
1r. L'acreditació del pagament de les sancions pecuniàries, en virtut del que disposa l'art. 146 de la Llei d'Ordenació dels Transports Terrestres i altres disposicions complementàries, per Resolució definitiva en via administrativa.  
2n. L'acreditació del compliment del requisit de la capacitació professional per part de la persona que realitze la direcció efectiva de les Empreses col·lectives de transport o individuals el titular de les quals no complesca l'esmentat requisit, i tot això segons l'article 3r. de l'Ordre del Ministeri de Transports, Turisme i Comunicacions, de 23 de maig de 1988.  
Per al visat d'autoritzacions corresponents a persones jurídiques que havien iniciat la seua activitat amb posterioritat al 31 de juliol de 1987, s'haurà de presentar també els impresos TC1 i TC2 corresponents a l'any 1989 on aparega en alta com a director efectiu la persona física que tinga acreditada la correponent capacitació professional.  
Per als casos de mort o incapacitat física o legal de la persona que exercita la direcció efectiva de l?Empresa hom s'atendrà al que disposa l'article 3r. del Reial Decret 216/1988 de 4 de març de 1988.  
Article 5é  
De les autoritzacions de transport que no hagen estat visades en finalitzar els terminis assenyalats es tramitarà la baixa corresponent. Es consideraran anul·lades amb data de l'1 de gener de 1990, i tot açò sense perjudici de la seua possible rehabilitació d'acord amb les disposicions vigents.  
DISPOSICIONS FINALS  
Primera  
La Direcció General de Transports dictarà les instruccions  
que, quan s'escaiga, calguen per a l?execució, interpretació i desplegament d'aquesta Ordre, que vigirà l?endemà de la publicació en el Diari Oficial de la Generalitat Valenciana.  
València, 18 de gener de 1990.  
El Conseller d'Obres Públiques, Urbanisme i Transports, EUGENI BURRIEL DE ORUETA


Còpia Permalink ELI